ΓΡΑΠΤΗ ΕΡΩΤΗΣΗ P-1423/99

υποβολή: Antonios Trakatellis (PPE-DE) προς την Επιτροπή

(1 Σεπτεμβρίου 1999)

Θέμα: Σχέσεις ΕΕ-Τουρκίας και πυρηνική ασφάλεια

Η απόφαση της τουρκικής κυβέρνησης για την κατασκευή πυρηνικού εργοστασίου στη σεισμική περιοχή του Ακούγιου της Τουρκίας από διεθνή κοινοπραξία με αντιδραστήρες τύπου CANDU, που σύμφωνα με πρόσφατες πληροφορίες παρουσιάζουν προβλήματα ασφάλειας και δεν ανταποκρίνονται στα διεθνή πρότυπα ασφαλείας, συνιστά απειλή για τη ζωή των κατοίκων της Μεσογείου, των Βαλκανίων, της Μαύρης Θάλασσας και της Μέσης Ανατολής.

1. Ποίες πληροφορίες κατέχει η Επιτροπή και σε ποία φάση βρίσκεται το σχέδιο κατασκευής του πυρηνικού εργοστασίου;

2. Προτίθεται η Επιτροπή να εγείρει το θέμα της κατασκευής του εργοστασίου στα αρμόδια κοινοτικά όργανα καθώς και στο πλαίσιο των σχέσεων της ΕΕ με την Τουρκία με σκοπό την ματαίωση του σχεδίου αυτού;

3. Με βάση τη θέση του Ευρωπαϊκού Συμβουλίου του Λουξεμβούργου σχετικά με την επιλεξιμότητα της Τουρκίας για προσχώρηση στην ΕΕ καθώς και την τήρηση των κριτηρίων του Ευρωπαϊκού Συμβουλίου της Κοπεγχάγης, μεταξύ των οποίων είναι και ηιοθέτηση του κοινοτικού κεκτημένου για την πυρηνική ασφάλεια και την προστασία του περιβάλλοντος από τις χώρες που επιθυμούν να γίνουν μέλη της ΕΕ, είναι δυνατόν να γίνει αποδεκτή εκ μέρους της ΕΕ η εγκατάσταση ενός τέτοιου πυρηνικού εργοστασίου το οποίο μπορεί να απειλήσει τη δημόσιαγεία των κατοίκων της Ελλάδας και της ευρύτερης περιοχής;

4. Είναι δυνατή ηιοθέτηση της πρότασης κανονισμού της Επιτροπής σχετικά με την εμβάθυνση της Τελωνειακής Ένωσης μεταξύ ΕΕ και Τουρκίας η οποία προβλέπει την προσέγγιση των νομοθεσιών με σκοπό τηνιοθέτηση του κοινοτικού κεκτημένου και την ανάπτυξη δράσεων που περιλαμβάνουν την προστασία του περιβάλλοντος με δημοσιονομικές πιστώσεις άνω των 135 εκατ., όταν η απόφαση της τουρκικής κυβέρνησης για κατασκευή ενός τέτοιου πυρηνικού εργοστασίου αναιρεί τους επιδιωκόμενους στόχους της εν λόγω πρότασης κανονισμού.

Απάντηση του κ. Verheugen εξ ονόματος της Επιτροπής

(18 Οκτωβρίου 1999)

Οι πληροφορίες που έχει η Επιτροπή αναφέρουν ότι οι τουρκικές αρχές δεν έχουν ακόμα λάβει απόφαση σχετικά με την ανάθεση των έργων που αφορούν την κατασκευή του πυρηνικού σταθμού του Akkuyu. Οι πληροφορίες αυτές δεν αναφέρουν καμιά ημερομηνία για τη λήψη μιας τέτοιας απόφασης. Υπό τις προϋποθέσεις αυτές, κρίνεται ως πρόωρο να λεχθεί ότι θα επιλεγεί ένας ορισμένος τύπος αντιδραστήρα. Ο τύπος του αντιδραστήρα CANDU στον οποίο αναφέρεται το Αξιότιμο Μέλος του Κοινοβουλίου αντιστοιχεί μόνο σε μία από τις τρεις προσφορές που εξέτασαν οι τουρκικές αρχές. Σύμφωνα με τις τελευταίες αυτές, οιποψήφιοι που θα επιλεγούν θα πρέπει να είναι σε θέση να αποδείξουν ότι έχουν αδιαμφισβήτητη φήμη όσον αφορά την σχεδίαση, την κατασκευή και τις επιδόσεις δύο τουλάχιστον πυρηνικών σταθμών, από τους οποίους ένας τουλάχιστον πρέπει να αποτελέσει βάση αναφοράς για το έργο του Akkuyu. Θα πρέπει, εν τέλει, να αναφερθεί ότι η Επιτροπή, μολονότι παρακολουθεί με προσοχή το θέμα της κατασκευής του σταθμού του Akkuyu, δεν έχει αρμοδιότητα συμμετοχής στη λήψη των αποφάσεων σχετικά με την κατασκευή και την επιλογή του χώρου ανέγερσης του σταθμού. Οι τουρκικές αρχές, και ειδικότερα ή τουρκική επιτροπή ατομικής ενέργειας (ΤΕΑΕ), έχουν την ευθύνη της λήψης παρόμοιων αποφάσεων.

Προκειμένου για θέματα ασφάλειας και προστασίας του περιβάλλοντος σχετικά με το έργο αυτό, οι τουρκικές αρχές είχαν στο παρελθόν δηλώσει ότι η περιοχή του Akkuyu έχει επιλεγεί μετά από διεξοδικές μελέτες ιδίως σεισμικές, γεωλογικές και περιβαλλοντικές. Ειδικότερα, όσον αφορά την σεισμικότητα της περιοχής του Akkuyu, σύμφωνα με το διεθνή οργανισμό ατομικής ενέργειας (ΔΟΑΕ), τα σχέδια που προβλέπονται για την ανέγερση του πυρηνικού σταθμού συνεκτιμούν την πιθανότητα σεισμού έντασης μεγαλύτερης από εκείνη όσων έχουν ήδη σημειωθεί στην περιοχή αυτήν και έχουν εκπονηθεί με την παραδοχή ότι ο σεισμός θα έχει ως επίκεντρο ακριβώς το σημείο του σταθμού, και όχι τη γραμμή του πλησιέστερου ρήγματος που διέρχεται σε απόσταση 20 περίπου χιλιομέτρων από εκεί. Σύμφωνα με τη ΔΟΑΕ, ο τρομακτικός σεισμός που σημειώθηκε στη βορειοδυτκή Τουρκία τον μήνα Αύγουστο δεν θα έχει τεχνικές επιπτώσεις στις παραδοχές που έγιναν για τους σχετικούςπολογισμούς.

Προκειμένου για τη συνεργασία μεταξύ της Κοινότητας και της Τουρκίας σε θέματα ενέργειας, μέχρι στιγμής έχει παραμείνει σχετικά περιορισμένη ιδίως λόγω της έλλειψης της κατάλληλης χρηματοδοτικής ενίσχυσης της Τουρκίας. Εντούτοις η ευρωπαϊκή στρατηγική για την Τουρκία που εγκρίθηκε από την Επιτροπή τον Μάρτιο του 1998(1), μετά από αίτημα του Ευρωπαϊκού Συμβουλίου του Λουξεμβούργου, με σκοπό την ενταξιακή προετοιμασία της Τουρκίας, προέβλεπε να ξαναδώσει ώθηση σε μια τέτοια συνεργασία. Τα θέματα τα σχετικά με την πυρηνική ενέργεια συμπεριλαμβανομένων και όσων συνδέονται με την ασφάλεια και την προστασία του περιβάλλοντος θα μπορούσαν να συζητηθούν στο πλαίσιο αυτό.

Η Επιτροπήπέβαλε δυο προτάσεις κανονισμών τον Οκτώβριο του 1998(2) για να στηρίξει χρηματοδοτικά την ευρωπαϊκή στρατηγική. Η έγκρισή τους από την αρμόδια για τον προϋπολογισμό αρχή αναμένεται ότι θα επιτρέψει τηνλοποίηση της συνεργασίας στον ενεργειακό τομέα.

(1) COM(98) 124 τελικό.

(2) ΕΕ C 408 της 29.12.1998.